钦定古今图书集成/理学汇编/学行典/第242卷 > 杜甫成
## 钦定古今图书集成/理学汇编/学行典/第242卷 > 杜甫成

按《济南府志》：“杜甫成，平原人。业农起家，积粟颇多，性
好施，凡贫不能葬及不能嫁娶者，多助以粟。寺院庵
观欲修盖者，辄与粟数十石。成化八年凶荒，出粟千
石以赈饥民。高唐禹邑闻其名，或遣官，或令长自造
其门求借，随求随应，粟殆匮，无少吝色，时皆称为长
者。其孙达，弘治壬子科举人，子孙蕃衍，人咸以为积”
善之报也。